**Biruință asupra morții**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu atâta-nțelepciune

Domnul Isus ne-a vorbit

Și ne-a spus— de astă lume

C-o să fie răstignit

C-o să fie dat la moarte

Pentru întrega omenire

El păcatul să ne poarte

Doar din dragoste iubire

El știa că biruința

În moarte-i era ascunsă

Să își dea Însuși Ființa

Prin iubirea-i nepătrunsă

Hristos totul cunoștea

Cum avea atunci să moară

Căci prin Duhul El vedea

A păcatului povoară

După cum în ascultare

Viața-ntreagă a trăit

Tot așa prin moarte are

Lucruri mari de-nfăptuit

Osândit fiind la moarte

El ocara trebuia

Singur Însuși să o poarte

Călcând pe Ființa Sa

Și disprețul omenirii

Ce era atât de amar

L-a luat Domnul iubirii

Purtând crucea pe Calvar

Mai avea de-nfăptuit

O lucrare sus pe cruce

Isus Domnul răstignit

Mai ”nainte de-a se duce

Pân” la locul rânduit

Chiar și moartea să o vadă

Căci Hristos a biruit

A morții crudă paradă

Însă iată înainte

Avea noul rod să-și vadă

Căci a Lui sfinte cuvinte

N-aveau la pământ să cadă

Un tâlhar avea credință

Că Isus va reveni

Îmbrăcat în biruință

Și ca Domn va stăpâni

El pe Isus l-a rugat

De El să-și aducă aminte

Când va veni ca-mpărat

În mărețele-i veșminte

Astăzi— tu vei fi cu Mine-n rai

Domnul Isus i-a răspuns

Purtând al vieții strai

Crezând— viața ai străpuns

Iată-ntâiul rod— mărire

Veșnică dar Lui Hristos

Căci tâlharul cu iubire

Îi e rodul credincios

Omenirea e salvată

Acum iată prin credință

Dacă-n viața ei curată

Domnului îi dă a ei ființă

Prin credință dar umblați

Viața-ntreagă pe pământ

Lui Hristos să îi predați

Duhul— de iubire frânt

Ca să fiți averea Lui

Dată pentru veșnicie

Și miresa Mirelui

Slăvit Numele îi fie

Luni 10 aprilie 2017 cluj